सरपंच के 7, जिप का एक नामांकन दाखिल
चुनाव
पंचायत
पंचायत चुनाव को लेकर नामांकन प्रक्रिया धीरे-धीरे आगे बढ़ रही है। नामांकन भरने वाले तो गिनती के ही उम्मीदवार पहुंचे, लेकिन नो-ड्यूज की लाइन लगातार लंबी होती जा रही है। शनिवार को जिला परिषद के लिए एक नामांकन आया। वार्ड-12 से गांव गढ़ी अलावलपुर निवासी नीलम धर्मप|ी परमवीर सिंह ने नामांकन दाखिल किया, जबकि विभिन्न वार्डों से 25 उम्मीदवारों ने अनापत्ति प्रमाण पत्र जमा कराए। जबकि सरपंच पद के लिए कुल 7 उम्मीदवारों, जिनमें रेवाड़ी ब्लॉक से 5 तथा बावल ब्लॉक से 2 ने पर्चा भरा। रेवाड़ी में पंच के लिए 22 तथा पंचायत समिति के 5 नामांकन दाखिल हुए। बावल ब्लॉक में पंच के 7 तथा पंचायत समिति एक भी नोमिनेशन नहीं हुआ।
छुट्टी के बावजूद खुले काउंटर
छुट्टीके बावजूद प्रत्याशियों की सुविधा के लिए बिजली निगम की ओर से काउंटर खोले गए। बड़ी संख्या में लोग नो-ड्यूज लेने के लिए निगम कार्यालयों में पहुंचे। काउंटरों के बाहर 2-3 लाइनों में लगे नजर आए। हालात ये रहे कि भीड़ के कारण लंबे इंतजार के बाद लोगों ने प्रमाण पत्र प्राप्त किए कि उनपर बिजली निगम का बिल बकाया नहीं है।
जिप के 113 नोमिनेशन पूरे
अतिरिक्तउपायुक्त डाॅ. सोनी ने बताया कि जिला परिषद सदस्यों के लिए अब तक 113 प्रत्याशियों ने नामांकन पत्र दाखिल किए हैं, जिनमें 2 नए उम्मीदवार और 111 वे संभावित प्रत्याशी शामिल हैं जिन्होंने फार्म 4-ख के साथ अनापत्ति प्रमाण पत्र दाखिल किए हैं। सोनी ने कहा कि जिला परिषद सदस्य के लिए 29 दिसंबर को दोपहर बाद 3 बजे तक नामांकन दाखिल किए जा सकेंगे।
रेवाड़ी. पंचायतचुनाव के लिए बिजली निगम कार्यालय में एनओसी लेने के लिए खड़े लोग। छुट्टी होने के बाद भी लोगों की सुविधा के लिए काउंटर खोले गए थे।
hin_Deva bho_Deva bho_Deva hin_Deva hne_Deva hin_Deva hne_Deva hin_Deva hin_Deva